მერიტიტეს IV
მერიტიტეს IV — ძველი ეგვიპტის VI დინასტიის დედოფალი და პეპი I-ს ცოლი. მისი ერთ-ერთი ტიტულის მიხედვით შეიძლება დავასკვნათ, რომ იგი პეპი I მერირეს ქალიშვილიც იყო. ერთ-ერთი მტკიცებულებით, მისი სახელი „მეფის საყვარელს“ ნიშნავს. მისი ტიტულებია: „ის ვინც ხედავს ჰორუსს და სეთს“, „მეფის ცოლი“, „ჰორუსის თანამგზავრი“ და ა.შ. მერიტიტეს IV დაკრძალულია საქარაში. მისი პირამიდა პეპი I-ის პირამიდის და დედოფალ ინენექ-ინტის კომპლექსის სამხრეთით მდებარეობს.